Diari Oficial de la Generalitat Valenciana


Sumari del DOGV 393, del 18-06-1986 (1986/806534)

ORDRE de 25 de març de 1986, de la Conselleria de Cultura, Educació i Ciència, per la qual es convoquen borses de viatge per a l'assistència a congressos, seminaris i encontres de caràcter nacional o internacional o a cursos de perfecciomanet i ampliació d'estudis teatrals, músicals i cinematogràfics durant l'any 1986, aprovant-se les corresponents bases.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   393

Data del DOGV
:   18-06-1986

Secció del DOGV
:   ALTRES DISPOSICIONS

Número del document
:   1986/806534


Data del document
:   25-03-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de març de 1986, de la Conselleria de Cultura, Educació i Ciència, per la qual es convoquen borses de viatge per a l'assistència a congressos, seminaris i encontres de caràcter nacional o internacional o a cursos de perfeccionament i ampliació d'estudis teatrals, musicals i cinematogràfics durant l'any 1986, aprovant-se les corresponents.  
Per tal de facilitar l'assistència dels professionals i estudiosos del fet musical, teatral o cinematogràfic residents al territori de la Comunitat valenciana a Congressos, Seminaris i En contres de caràcter nacional i internacional o per al seguiment de Curses de perfeccionament i ampliació d'estudis durant l'any 1986 d'acord amb els articles 2 i 31 de la Llei Orgànica 5/1982 per la qual s'aprovà l'Estatut d'Autonomia de la Comunitat Valenciana, i en ús de les atribucions que em confereix l'article 35 de la Llei 5/1983 de 30 de desembre de Govern Valencià,   
ORDENE:  
Article primer  
Es convoca la concessió de borses de viatge per a l'assistència a Congressos, Seminaris i Trobades de caràcter nacional o internacional o a Cursos de perfeccionament i ampliació d'estudis de caràcter teatral, musical o cinematogràfic per a l'any 1986 i s'aproven les bases per les quals es regiran, que s'inclouen com a annex en aquesta Ordre.   
Article segon  
L'import d'aquestes ajudes es farà efectiu amb càrrec a l'aplicació 06.07.357.9.325 del pressupost per a 1986 de la Generalitat Valenciana.   
DISPOSICIONS FINALS  
Primera  
Hom autoritza el Director General de Cultura a dictar les resolucions que requeresca l'aplicació i el desenvolupament del que disposa aquesta Ordre.   
Segona  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.   
València, 25 de març de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO DE BORSES DE VIATGE PER A L'ASSISTENCIA A CONGRESSOS, SEMINARIS I TROBADES O A CURSOS DE PERFECCIONAMENT I AMPLIACIO D'ESTUDIS DE CARACTER TEATRAL, MUSICAL I CINEMATOGRAFIC DURANT L'HWJ 6703  
1. Beneficiaris.   
Els sol·licitants hauran de ser persones vinculades amb la música, teatre o cinematografia o bé que acrediten realitzacions, experiència o iniciació suficient en qualsevol dels camps esmentats en les seues diferents especialitats artístiques, tècniques o docents i que residesquen a l'àmbit de la Comunitat Valenciana. Les ajudes es concediran exclusivament a persones físiques i seran indivisibles.   
2. Modalitats i dotació de les borses.   
Les ajudes que es concedesquen en cada cas no podran exedir les quantitas següents:   
a) Per assistència a Congressos, Seminaris i Encontres de caràcter nacional, 40.000 ptes.   
b) Per assistència a Congressos, Seminaris i Encontres internacionals, 80.000 ptes.   
c) Per a ampliar i perfeccionar estudis en Centres d'Ensenyaments o Institucions nacionals, 100.000 ptes.   
d) Per a ampliar i perfeccionar estudis en Centres d'Ensenyament o Institucions internacionals, 175.000 ptes.   
3. Sol·licituds.   
a) El termini de presentació de sol·licituds començarà a partir de l'endemà de la publicació d'aquesta Ordre en el Diari Oficial de la Generalitat Valenciana i s'estendrà fins la resta de l'any 1986.   
b) Les sol·licituds s'hauran de formalitzar segons el model que es facilitarà en els Serveis Territorials de Cultura i aniran acompanyades dels documents següents:   
1. En els casos que fan referència a Congressos, Seminaris etc., un breu resum de la ponència o comunicació a presentar acompanyat d'un document justificatiu d'acceptació per part del Congrés o Seminari. També s'hi hauran d'indicar les subvencions que s'han sol·licitat amb la mateixa finalitat davant d'altres institucions i organismes.   
2. En els casos que fan referència a l'ampliació i perfeccionament d'estudis:   
1) Memòria explicativa del programa de treball a desplegar pel sol·licitant.   
2) Certificat d'estudis realitzats anteriorment sobre matèries de la seua especialitat artística i tècnica.   
3) Relació d'activitats professionals desplegades.   
4) Proves acreditatives dels contactes realitzats pel sol·licitant amb el Centre o Institucions proposats en la instància per al desplegament del seu programa de treball.   
5) En cas que la sol·licitud siga per a l'estranger' el sol·licitant haurà d'indicar els idiomes que posseeix, i el seu respectiu nivell de coneixement.   
6) Haurà de fer-se constar igualment les subvencions que s'hagen sol·licitat, o hagen estat atorgades per altres Institucions o Organismes, amb la mateixa finalitat.   
c) Tota la documentació requerida es presentarà en els Serveis Territorials de Cultura amb la sol·licitud o bé es podrà remetre per qualsevol dels procediments establerts en l'article 66 de la Llei de Procediment Administratiu.   
d) Si la sol·licitud no reuneix les dades exigibles o hi manca la documentació acreditativa es demanarà a l'interessat que en el termini de deu dies, esmene els defectes, amb apercebiment d'arxiu de la sol·licitud, en cas contrari. En qualsevol cas la Direcció General de Cultura podrà requerir els sol·licitants perquè proporcionen tota la informació aclaratòria que siga necessària, en relació amb els punts dits anteriorment.   
e) Els Serveis Territorials de Cultura remetran les sol·licituds d'ajuda amb l'informe corresponent al Servei de Música, Teatre i Cinematografia, el qual, un cop instruït l'expedient, elevarà les propostes degudament informades al Director General de Cultura.   
4. Resolució de les sol·licituds.   
En atenció a les propostes elevades pel Servei de Música, Teatre i Cinematografia, el Director General de Cultura resoldrà la concessió o denegació de les ajudes Sol·licitades. El pagament de les ajudes es farà d'una vegada i s'efectuarà en un termini no superior a dos mesos a partir de la data de la resolució de la concessió.   
5. Obligacions dels beneficiaris.   
En els casos que fan referència a l'assistència a Congressos, Semimaris i Encontres el beneficiari haurà de justificar documentadament l'assistència mijançant un certificat de la Secretaria del Comité Organitzador i de la presentació de la ponència o comunicació en el seu cas.   
En els casos que fan referència a les borses per seguir cursos de perfeccionament i ampliació d'estudis, el beneficiari estarà obligat a:   
a) Comunicar per escrit a la Direcció General de Cultura, la seua aceptació formal de la borsa concedida, una vegada en tinga coneixement oficial, aportant, al mateix temps, certificació fefaent de l'aceptació al centre proposat per al desenvolupament del seu programa de treball.   
b) Començar el gaudiment de la borsa durant l'any 1986, acomplint ininterrompudament el programa de treball previst durant el període de temps per al qual s'havia sol·licitat.   
c) Presentar davant la Direcció General de Cultura, en el termini màxim de dos mesos a partir del moment en què finalitze el curs per al qual s'havia concedit la borsa, certificació de les autoritats acadèmiques, professor o professors del Centre o Institució on es desenvoluparen els estudis o treballs, que acredite la continuïtat i aprofitament del treball realitzat. Així mateix l'interessat acompanyarà la documentació anterior d'una memòria detallada sobre el desenvolupament i realització del treball pel qual se li concedí l'ajuda.   
d) L'incompliment d'aquestes obligacions per part del beneficiari podrà donar lloc a la reclamació, per part de l'administració, de la devolució de l'import de la borsa concedida.